OpenLLM-France/wikimedia huggingface dataset:
# Oryza

Oryza és un gènere de plantes amb flor de la família de les poàcies (Poaceae). Aquest gènere inclou diverses espècies d'arròs i també d'altres que es consideren males herbes. Totes són plantes aquàtiques amb arrels fibroses. Inclou plantes anuals i perennifòlies.

## Referències

* ↑ Linnaeus, Carl von. Species Plantarum 1. Estocolm: Laurentii Salvii, 1753, p. 33 [Consulta: 14 juny 2019].
* ↑ Heywood, Vernon H. Flowering plants of the world. ed. act.. Nova York: Oxford University Press, 1993. ISBN 0195210379.
* ↑ «Oryza in Flora of China». eFloras.org.
# Sportvereinigung Ried von 1912

L'Sportvereinigung Ried von 1912, anomenat la temporada 2013-14 SV Josko Ried per raons de patrocini, és un club de futbol austríac de la ciutat de Ried im Innkreis.

## Història

El club es formà el 5 de maig de 1912 amb el nom Sportvereinigung Ried. Jugà les competicions regionals de l'Alta Àustria fins a l'any 1991, quan ascendí a les lligues nacionals per primer cop. L'any 1995 pujà per primer cop a la Primera Divisió. El seu primer gran trofeu fou l'any 1998, quan guanyà la Copa després de vèncer l'SK Sturm Graz 3-1 a la final. El 2003 descendí a la segona categoria. Dos anys més tard retornà a la Bundesliga, en guanyar la Erste Liga. L'any 2011 tornà a vèncer a la Copa en derrotar l'Austria Lustenau per 2 a 0.

## Futbolistes destacats

Números retirats:
* 27 - Sanel Kuljić, Davanter (2003-06)

## Palmarès

* Copa austríaca de futbol:
** 1998, 2011

## Referències

* ↑ «Austria 1995/96». RSSSF. [Consulta: 20 octubre 2013].
* ↑ «Austria ÖFB Cup 1997/98». RSSSF. [Consulta: 20 octubre 2013].
* ↑ «ÖFB Cup». RSSSF. [Consulta: 20 octubre 2013].

## Enllaços externs

* Lloc web oficial del club (anglès)
* SV Ried a UEFA.COM (anglès)
* SV Ried a EUFO.DE Arxivat 2009-10-16 a Wayback Machine. (anglès)
# Saussey (Costa d'Or)

Saussey és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 83 habitants.

## Demografia
### Població

El 2007 la població de fet de Saussey era de 83 persones. Hi havia 36 famílies, de les quals 12 eren unipersonals (8 homes vivint sols i 4 dones vivint soles), 16 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 55 habitatges, 36 eren l'habitatge principal de la família, 6 eren segones residències i 13 estaven desocupats. 53 eren cases i 2 eren apartaments. Dels 36 habitatges principals, 33 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 2 tenien una cambra, 1 en tenia dues, 5 en tenien tres, 10 en tenien quatre i 18 en tenien cinc o més. 29 habitatges disposaven pel capbaix d'una plaça de pàrquing. A 15 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saussey el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 8 |
| 4 | 70 a 74 | 4 |
| 4 | 65 a 69 | 0 |
| 0 | 60 a 64 | 8 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 4 | 40 a 44 | 8 |
| 0 | 35 a 39 | 0 |
| 0 | 30 a 34 | 0 |
| 8 | 25 a 29 | 0 |
| 0 | 20 a 24 | 0 |
| 8 | 15 a 19 | 0 |
| 0 | 10 a 14 | 8 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 47 persones, 34 eren actives i 13 eren inactives. De les 34 persones actives 32 estaven ocupades (18 homes i 14 dones) i 2 estaven aturades (2 homes). De les 13 persones inactives 4 estaven jubilades, 6 estaven estudiant i 3 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de serveis i 1 d'una empresa classificada com a «altres activitats de serveis».
L'any 2000 a Saussey hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Saussey a l'INSEE.
* Évolution et structure de la population Fitxa amb el detall de dades de Saussey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Liriodendron

Liriodendron és un gènere de plantes de la família de les magnoliàcies, dividit en dues espècies: l'una procedent de l'Amèrica del nord (Liriodendron tulipifera) i l'altra de la Xina i Indoxina (Liriodendron chinense).
# Orlando (pel·lícula)

Orlando és una pel·lícula dirigida per Sally Potter el 1992. És l'adaptació lliure de la novel·la Orlando, de Virginia Woolf (1928). Ha estat doblada al català.

## Argument

Com a la novel·la, el personatge central, Orlando (Tilda Swinton) no envelleix - o gairebé - a partir del final de l'adolescència a l'Anglaterra isabelina fins a finals del segle xx. En aquests tres-cents anys, Orlando, personatge androgen per excel·lència, canvia de sexe (es converteix en dona mentre té una plaça diplomàtica a l'Orient) i coneix l'amor sota diverses formes: jove del segle xvii, cau enamorat de Sasha (Charlotte Valandrey), la filla de l'ambaixador rus, que l'abandona; al segle xviii, l'arxiduc Harry (John Wood) segueix les seves atencions mentre que Orlando, ara dona, es veu apartat dels seus drets de propietat; al segle xix Orlando, dona, s'enamora de Shelmerdine, viatger d'origen americà (Billy Zane). Virginia Woolf va interrompre la novel·la l'any 1928 (any del fi de la seva redacció), Sally Potter escull la mateixa perspectiva perllongant la història d'Orlando fins a l'època de realització del film. La intriga del film és acompanyada de comentaris d'una veu en off (Sally Potter) i accentuada amb apartats de l'actriu principal davant de la càmera que donen al conjunt un to humorístic.

## Repartiment

* Tilda Swinton: Orlando
* Quentin Crisp: Elisabet I d'Anglaterra
* Jimmy Somerville: Falsetto / àngel
* John Wood: arxiduc Harry
* John Bott: el pare de Orlando
* Elaine Banham: la mare de Orlando
* Anna Farnworth: Clorinda
* Sara Mair-Thomas: Favilla
* Anna Healy: Eufrosina
* Dudley Sutton: Jaume I d'Anglaterra
* Charlotte Valandrey: Princesa Sasha
* Lothaire Bluteau: el Khan
* Billy Zane: Shelmerdine
* Heathcote Williams: Nick Greene / editor
* Thom Hoffman: Guillem III d'Anglaterra i II d'Escòcia

## Premis i nominacions

Va ser nominada als Oscars (1994) en dues categories: millor direcció artística i millor vestuari.
Es va endur nou premis, entre els quals:
* millor maquillatge (BAFTA) ;
* millor primer film (premis European Film);
* millor direcció tècnica i artística (premis Evening Standard British Film) ;
* millor actriu (Festival internacional de cinema de Seattle) ;
* millor film (Festival Internacional de Cinema Fantàstic de Catalunya) ;
* millor film, millor actriu, preu artístic i premi FIPRESCI al Festival internacional del film de Tessalònica 1992.

## Referències

* ↑ «Orlando». esadir.cat.
* ↑ «Orlando». Allociné.

## Enllaços externs

* ‘Orlando’: la fluïdesa natural del gènere, per Coralí Pagès, Núvol, 29/10/2019
# Saussy

Saussy és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 104 habitants.

## Demografia
### Població

El 2007 la població de fet de Saussy era de 104 persones. Hi havia 40 famílies, de les quals 8 eren unipersonals (4 homes vivint sols i 4 dones vivint soles), 16 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 44 habitatges, 39 eren l'habitatge principal de la família, 3 eren segones residències i 2 estaven desocupats. Tots els 44 habitatges eren cases. Dels 39 habitatges principals, 36 estaven ocupats pels seus propietaris i 3 estaven llogats i ocupats pels llogaters; 4 tenien tres cambres, 10 en tenien quatre i 25 en tenien cinc o més. 37 habitatges disposaven pel capbaix d'una plaça de pàrquing. A 11 habitatges hi havia un automòbil i a 26 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saussy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 0 | 65 a 69 | 0 |
| 4 | 60 a 64 | 8 |
| 0 | 55 a 59 | 0 |
| 4 | 50 a 54 | 8 |
| 4 | 45 a 49 | 4 |
| 0 | 40 a 44 | 4 |
| 8 | 35 a 39 | 8 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 4 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 71 persones, 56 eren actives i 15 eren inactives. De les 56 persones actives 52 estaven ocupades (28 homes i 24 dones) i 4 estaven aturades (1 home i 3 dones). De les 15 persones inactives 4 estaven jubilades, 6 estaven estudiant i 5 estaven classificades com a «altres inactius».

### Activitats econòmiques

Dels 8 establiments que hi havia el 2007, 1 era d'una empresa de comerç i reparació d'automòbils, 1 d'una empresa d'hostatgeria i restauració, 1 d'una empresa d'informació i comunicació, 1 d'una empresa de serveis i 4 d'empreses classificades com a «altres activitats de serveis».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Saussy a l'INSEE.
* Évolution et structure de la population Fitxa amb el detall de dades de Saussy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Virusoide

Un virusoide és un agent infecciós que infecta les plantes només si també es troben infectades d'un virus; es podria dir que el virusoide parasita el virus per reproduir-se. Els virusoides consisteixen en una sola molècula d'ARN monocatenari circular que fa uns quants centenars de nucleòtids i no codifica res més que la seva pròpia estructura.
El primer virusoide es va descobrir en plantes de Nicotiana velutina infectades amb Velvet tobacco mottle virus R2 (VTMOV).
En mida i estructura són semblants als viroides (molècules circulars d'ARN que infecten les plantes però sense necessitat d'un virus que els ajudi). El terme «virusoide» és emprat poques vegades de manera molt general per referir-se a tots els satèl·lits.
Els virusoides, tot i ser estudiats per la virologia no són considerats virus (com sí que ho són altres satèl·lits anomenats virus satèl·lits), sinó partícules subvirals. En la classificació viral apareixen com a «ARN circular satèl·lit» (subgrup 3) dels àcids nucleics satèl·lits.

## Definició

El terme virusoide també pot incloure el virus de l'hepatitis D (HDV). De la mateixa manera que els virusoides vegetals, el HDV és circular, monocatenari i suportat per un virus auxiliar (virus de l'hepatitis B) per formar virions. Tanmateix, els virions posseeixen una mida del genoma molt més gran (~1700 nt) i codifiquen una proteïna.Tampoc mostren cap semblança de seqüències amb el grup virusoide de la planta.

## Referències

* ↑ Symons, Robert H. «Current ReviewThe Intriguing Viroids and Virusoids: What Is Their Information Content and How Did They Evolve?». Molecular Plant-Microbe Interactions, 4, 2, 1991, pàg. 111. DOI: 10.1094/mpmi-4-111. ISSN: 0894-0282.
* ↑ Haseloff, James; Mohamed, Nizar A.; Symons, Robert H. «Viroid RNAs of cadang-cadang disease of coconuts» (en anglès). Nature, 299, 5881, 9-1982, pàg. 316–321. DOI: 10.1038/299316a0. ISSN: 1476-4687.
* ↑ Francki, R. I. B. «PLANT VIRUS SATELLITES» (en anglès). Annual Review of Microbiology, 39, 1, 10-1985, pàg. 151–174. DOI: 10.1146/annurev.mi.39.100185.001055. ISSN: 0066-4227.
* ↑ Abbas, Zaigham; Afzal, Rafia «Life cycle and pathogenesis of hepatitis D virus: A review» (en anglès). World Journal of Hepatology, 5, 12, 27-12-2013, pàg. 666–675. DOI: 10.4254/wjh.v5.i12.666. PMC: PMC3879688. PMID: 24409335.
# Topkapi (pel·lícula)

Topkapi és una pel·lícula estatunidenca dirigida per Jules Dassin, estrenada el 1964. Ha estat doblada al català.

## Argument

Elizabeth Lipp, gran amant de les pedres precioses, contracta Walter Harper per organitzar el robatori de la daga del sultà incrustada de diamants i de maragdes conservada al Palau de Topkapı a Istanbul. Lipp i Harper recluten un acròbata, un colós i un expert en electrònica, després es reuneixen a Kavala, al nord de Grècia, en cerca del colom que haurà de passar la frontera turca amb el material necessari per al robatori...

## Repartiment

* Melina Mercouri: Elizabeth Lipp
* Peter Ustinov: Arthur Simon Simpson
* Maximilian Schell: Walter Harper
* Robert Morley: Cedric Page
* Jess Hahn: Hans Fisher
* Akim Tamiroff: Gerven el Grec
* Gilles Segal: Giulio
* Titos Vandis: Harback
* Joe Dassin: Josef
* Ege Ernart
* Senih Orkan
* Ahmet Danyal Topatan
* Despo Diamantidou

## Referència cultural i influències

El productor Bruce Geller va reconèixer haver-se inspirat molt en Topkapi per al pilot de la seva sèrie Mission impossible. També ha inspirat el remake cinematogràfic Mission impossible (1996) de Brian De Palma.

## Premis i nominacions
### Premis

* 1965: Oscar al millor actor secundari per Peter Ustinov

### Nominacions

* 1965: Globus d'Or a la millor actriu musical o còmica per Melina Mercouri
* 1965: Globus d'Or al millor actor musical o còmic per Peter Ustinov

## Referències

* ↑ esadir.cat. Topkapi. esadir.cat.
* ↑ «Topkapi». The New York Times.
* ↑ Wesley Alan Britton, Onscreen and undercover: the ultimate book of movie espionage p. 174
# Prodinoceras

Prodinoceras ('anterior a Dinoceras') és el segon gènere més antic conegut de la família dels prodinoceràtids. Visqué durant el Paleocè superior a Mongòlia. Tot i la semblança morfològica amb els uintatèrids de Nord-amèrica, Prodinoceras ja començava a divergir del seu llinatge evolutiu.

## Referències

* ↑ Matthew, W. D.; Granger, W. W.; Simpson, G. G «Additions to the fauna of the Gashato Formation of Mongolia» (PDF). American Museum Novitates, 376, pàg. 1–12.
# Un toc de canyella

Un toc de canyella (títol original: Πολίτικη κουζίνα, Politiki kouzina) és una pel·lícula greco-turca dirigida per Tassos Bulmetis, estrenada l'any 2003. Ha estat doblada al català.

## Argument

Professor de astrofísica a Atenes, Fanis ha de marxar un any a Berkeley. Però just abans el dia de la sortida, el seu amic el doctor Thrasyvoulos li anuncia l'arribada del seu avi Vasilis, que no ha vist des de fa molt de temps. Mentre que Fanis s'afanya a rebre'l, el seu avi sucumbeix a una crisi cardíaca. Fanis rememora la seva infantesa a Istanbul amb el seu avi, que li ha ensenyat el secret dels condiments.

## Repartiment

* Georges Corraface: Fanis Iakovidis
* Ieroklis Michaelidis: Sawas Iakovidis
* Renia Louizidou: Soultana Iakovidou
* Tamer Karadağlı: Mustafa
* Başak Köklükaya: Saime
* Tassos Bandis: Avi Vasilis
* Stelios Mainas: Oncle Aimilios
* Odysseas Papaspiliopoulos: Fanis amb 18 anys
* Markos Osse: Fanis amb 8 anys
* Thodoros Exarhos: Thrasyvoulos
* Athinodoros Prousalis: Iordanis
* Kakia Panagiotou: Tia Elpiniki
* Dina Mihailidou: Dorothea
* Thémis Pánou: Osman Beis
* Gözde Akyildiz: Saime amb 5 anys

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Un toc de canyella». [Consulta: 30 octubre 2018].
* ↑ Genzlinger, Neil «‘A Touch of Spice’» (en anglès). The New York Times.
# Sauvignac

Sauvignac és un municipi francès situat al departament del Charente i a la regió de la Nova Aquitània. L'any 2007 tenia 104 habitants.

## Demografia
### Població

El 2007 la població de fet de Sauvignac era de 104 persones. Hi havia 36 famílies de les quals 4 eren unipersonals (4 homes vivint sols), 12 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 56 habitatges, 38 eren l'habitatge principal de la família, 4 eren segones residències i 15 estaven desocupats. Tots els 56 habitatges eren cases. Dels 38 habitatges principals, 30 estaven ocupats pels seus propietaris, 6 estaven llogats i ocupats pels llogaters i 2 estaven cedits a títol gratuït; 1 tenia dues cambres, 6 en tenien tres, 13 en tenien quatre i 18 en tenien cinc o més. 34 habitatges disposaven pel capbaix d'una plaça de pàrquing. A 15 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Sauvignac el 2009. :
| Homes | Edats | Dones |
| 0 | 95 o + | 0 |
| 2 | 90 a 94 | 2 |
| 1 | 85 a 89 | 1 |
| 0 | 80 a 84 | 0 |
| 2 | 75 a 79 | 4 |
| 3 | 70 a 74 | 2 |
| 2 | 65 a 69 | 4 |
| 5 | 60 a 64 | 2 |
| 0 | 55 a 59 | 3 |
| 5 | 50 a 54 | 2 |
| 5 | 45 a 49 | 2 |
| 1 | 40 a 44 | 4 |
| 6 | 35 a 39 | 3 |
| 1 | 30 a 34 | 2 |
| 3 | 25 a 29 | 4 |
| 4 | 20 a 24 | 1 |
| 4 | 15 a 19 | 0 |
| 2 | 10 a 14 | 3 |
| 2 | 5 a 9 | 3 |
| 1 | 0 a 4 | 5 |

## Economia

El 2007 la població en edat de treballar era de 66 persones, 52 eren actives i 14 eren inactives. De les 52 persones actives 49 estaven ocupades (28 homes i 21 dones) i 3 estaven aturades (3 dones i 3 dones). De les 14 persones inactives 4 estaven jubilades, 5 estaven estudiant i 5 estaven classificades com a «altres inactius».

### Activitats econòmiques

Dels 6 establiments que hi havia el 2007, 3 eren d'empreses de construcció, 2 d'empreses de comerç i reparació d'automòbils i 1 d'una empresa classificada com a «altres activitats de serveis».
Dels 4 establiments de servei als particulars que hi havia el 2009, 1 era un paleta, 1 guixaire pintor, 1 fusteria i 1 perruqueria.
L'any 2000 a Sauvignac hi havia 10 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Sauvignac a l'INSEE.
* Évolution et structure de la population Fitxa amb el detall de dades de Sauvignac a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Filler ve Çimen

Filler ve Çimen (turc: Elefants i herba) és una pel·lícula dramàtica turca del 2001, escrita i dirigida per Derviş Zaim, unrs sis històries diferents que es fusionen en un tema comú. La pel·lícula, que es va estrenar a tot Turquia el 5 de gener de 2001, va guanyar premis en festivals de cinema d'Antalya i Istanbul, inclòs el premi especial del jurat Taronja d’Or Behlül Dal.

## Argument

Tot l'infern comença a desfer-se quan els suborns periòdics que es paguen al ministre que es protegeix del Servei d'Intel·ligència amb l'ajuda d'una banda no es veuen enlloc. La cocaïna es compra a Colòmbia abans que els diners en qüestió arribin a les mans del ministre. El ministre, que patrocina un casino a canvi de diners, pren mesures immediates per resoldre aquesta situació. Al mateix temps, els funcionaris del casino, que van rebre ajuda per protegir-se d'una organització il·legal, també van apadrinar una noia anomenada Havva, que somia amb ser campiona de la Marató d'Euràsia. Els esdeveniments es complicaran cada cop més en un ambient de violència i interès.

## Repartiment

* Ali Sürmeli com a Camoka
* Sanem Çelik com a corredora de marató Havva Adem
* Bülent Kayabaş com a ministre Aziz Bebek
* Haluk Bilginer com a Sabit Üzücü
* Uğur Polat com a Şeref
* Semir Aslanyürek com a mafia russa
* Ezel Akay com a agent de la CIA

## Referències

* ↑ Filler ve Çimen al web de Dervis Zaim
* ↑ Filler ve Çimen a beyazperde.com

## Enllaços externs

* Clip de la pel·lícula a YouTube
# Jacques Pras

Jacques Pras (Bréville, 12 de juny de 1924 - Jarnac, 18 de juliol de 1992) va ser un ciclista francès, que fou professional entre el 1947 i 1954. En el seu palmarès destaca, per damunt de tot, una victòria d'etapa al Tour de França de 1948. És el pare de l'artista Bernard Pras.

## Palmarès

* 1948
** 1r del Premi Popular del Centre
** 1r de la Roanne-Lió
** Vencedor d'una etapa al Tour de França
** Vencedor d'una etapa al Circuit de les Províncies
* 1949
** Vencedor d'una etapa del Tour de l'Alta Viena
* 1950
** 1r del Premi de Brive.
* 1951
** Vencedor d'una etapa del Tour del Llemosí
* 1959
** 1r de la Poitiers-Saumur-Poitiers

### Resultats al Tour de França

* 1948. Abandona (14 etapa). Vencedor d'una etapa

## Referències

* ↑ «PRAS Jacques». [Consulta: 18 novembre 2024].
* ↑ ONLUS®, Museo del Ciclismo Associazione Culturale. «Museo del Ciclismo - Jacques PRAS» (en italià). [Consulta: 18 novembre 2024].
* ↑ à 00h00, Par Le 2 mars 2010. «Découvrez les fauxsemblants de Bernard Pras» (en francès), 01-03-2010. [Consulta: 18 novembre 2024].

## Enllaços externs

* Web sobre Jacques Pras Arxivat 2007-09-27 a Wayback Machine. (francès)
* Fitxa de Jacques Pras a www.sitiodeciclismo.net
# Stefani Werremeier

Stefani Werremeier (Osnabrück, 17 d'octubre de 1968) és una remadora alemanya, ja retirada, que va competir durant les dècades de 1980 i 1990.
El 1992 va prendre part en els Jocs Olímpics d'Estiu de Barcelona on, fent parella amb Ingeburg Schwerzmann, va guanyar la medalla de plata en la prova del dos sense timoner del programa de rem. Quatre anys més tard, als Jocs d'Atlanta, fent parella amb Kathrin Haacker, fou quarta en la mateixa prova.
En el seu palmarès també destaquen dues medalles d'or, el 1990 i 1994, i una de plata, el 1991, al Campionat del món de rem.

## Referències

* ↑ «Olympedia – Stefani Werremeier». [Consulta: 3 setembre 2021].
* ↑ Fitxa a worldrowing.com FISA